שיחה:פרס דרווין

message: ויקיפד ערך את הערך והסיר טקסט בנימוק ש"לא מתאים לכתוב על דבר לא משעשע בערך הומוריסטי למחצה". ויקיפדיה היא אנציקלופדיה רצינית, בניגוד לאינציקלופדיה. לפיכך, כמו שאין לנו "ערכים פורנוגרפיים" אלא ערכים על פורנוגרפיה, אין לנו "ערכים הומוריסטיים" או "הומוריסטיים למחצה" אלא ערכים על הומור. אם יש ערך הכתוב בלשון הומוריסטית, יש לערוך אותו כדי לשנות זאת. קומולוס • שיחה • תערוכה 10:25, 12 ביוני 2008 (IDT)
replies: text: הערך הזה מציג מקרים שכנראה לא קרו ובאותה נשימה מציג את קורי, שנדרסה למוות על ידי דחפור, כמועמדת לפרס. הנימוק להסרת איזכורה עכשיו הוא "לא מתאים לערך". ברור שהקשר בין קורי לסיפורים בערך פחות מרופף, נסה לשכנע אחרת. יוספוס • שיחה 18:57, 12 ביוני 2008 (IDT)
replies: text: :מקרים שכנראה לא קרו? שמע, אני לא מכיר את הבלוג המדובר, אבל אם הוא חשוב, ואם ההצעה הזו מפורסמת, אני לא רואה פסול בלציין את זה בערך. אם מאידך זה משהו איזוטרי, אפשר למחוק את זה. שחזרתי כי הנימוק נראה לי שגוי, ומי שכתב אולי ידע טוב ממני. אם אתה סבור שאין חשיבות לכך שקורי אוזכרה בבלוג, הסר זאת מהערך. קומולוס • שיחה • תערוכה 19:43, 12 ביוני 2008 (IDT)
replies: text: ::באותה מידה אפשר לציין ראש עירייה ז"ל בערך על פרימטים, ופוליטיקאים שלא משנה שמם בערכים אפס, שקץ ובגידה. ציון קורי בהקשר הזה בבלוג שממש לא משנה חשיבותו נועד להעליב ולא שום דבר אחר. להציע מישהו בשמו לפרס דרווין נועד להעליב שכן המשמעות היא "בעצם הטיפשות שלך שהובילה למותך עשית טובה ליתר האנושות". יש כאן שיפוטיות (ציון דרגת האינטילקט של המעשה), יש כאן נטילת עמדה ודיברור מופרכים (יצוג של כל האנושות) ויש כאן אכזריות לשמה. יוספוס • שיחה 19:49, 12 ביוני 2008 (IDT)

text: ::ולשאלתך הספציפית, אני חושב שתוכנו של בלוג פוליטי, הדמגוגיה שלו ובחירת כינוי הגנאי של כותבו הם חסרי משמעות לערך שלפנינו. לדעתי נימוקי האחרים מספיקים. בעניין מקרים שלא קרו, קרא את הערך: "אמינות הסיפורים הזוכים אינה ודאית.. ידוע כי לפחות חלק מהמקרים המתוארים למעשה לא התקיימו." יוספוס • שיחה 19:58, 12 ביוני 2008 (IDT)
replies: text: :::אני חושב שהמקרה של קורי לא רלוונטי לערך הזה. הרבה אנשים "זכו" בפרס ולא מאוזכרים פה, אין סיבה לאזכר כאלה שמישהו חשב שהם מתאימים. דניאל ב. 20:18, 12 ביוני 2008 (IDT)
replies: text: ::::מקובל עלי. לא אמרתי שלדעתי קורי זכאית לפרס, אלא שאין מניעה לציין כי כך נכתב בבלוג פלוני, אם הדבר חשוב, כך שלא ברור לי אם הביקורת בדבריך, יוסי, מופנית אלי או אל הגורם המצוטט. אני מתנצל שחתמתי בגוף הערך, זה היה בשוגג. קומולוס • שיחה • תערוכה 20:46, 12 ביוני 2008 (IDT)
replies: text: :::::יש בליבי ביקורת כלפי מי שחושב שראוי להזכיר את קורי בערך. את הסיבות לביקורת שלי ולא את הביקורת עצמה רשמתי בדיון הזה. יוספוס • שיחה 21:14, 12 ביוני 2008 (IDT)
replies: text: :::::: אם יש בלוגר מספיק חסר רגישות כדי לציין את רייצ'ל קורי בהקשר הזה, אנחנו לא חייבים להצטרף אליו. אם נתחיל להפנות כאן לכל דבר שנכתב בבלוגים, לא יהיה לזה סוף. האיזכור הוא חסר רגישות, אכזרי, ולא ראוי. אלמוג*הצטרפו למיזם המדינות* 21:20, 12 ביוני 2008 (IDT)
replies: text: :::::::אני לא יודע למדוד רגישות. האם לא כל עצם הפרס הזה מהווה חוסר רגישות? אדם מת (נניח) ומישהו חושב שזה משעשע. זה ראוי לכל גנאי. ובכל זאת כתבנו על זה ערך. שימו לב שאני לא מתווכח איתכם, ואין לי עמדה בשאלה אם צריך לאזכר את זה אם לא. אני רק לא מקבל את הטענה שכתיבה אודות הדבר בויקיפדיה היא כשלעצמה דבר חסר רגישות ואכזרי. קומולוס • שיחה • תערוכה 21:31, 12 ביוני 2008 (IDT)
replies: text: :::::::: בערכים עם פוטנציאל לפגיעה ברגשות, עדיף לכתוב את המינימום. אם הייתה זוכה בפרס, מילא. אם מישהו כתב בבלוג שהיא ראויה לזכות - זה כבר סיפור אחר. מחר אפתח בלוג ואטען בו שיוני נתניהו ראוי לפרס (סתם דוגמה למי שאני חושב שמת מוות הרואי וראוי לכל שבח). זה גם יתווסף לערך? אלמוג*הצטרפו למיזם המדינות* 21:34, 12 ביוני 2008 (IDT)
replies: text: :::::::::כנראה שלא. נו. זה ירד, הכל בסדר. רק אל תקראו לי בשמות. קומולוס • שיחה • תערוכה 21:36, 12 ביוני 2008 (IDT)
thread_title: ערך הומוריסטי?